Επίθεση με μπογιά από αγνώστους πραγματοποιήθηκε λίγο μετά τις 10 το βράδυ της Τετάρτης στο γαλλικό Ινστιτούτο στην οδό Σίνα, στην Αθήνα, όπως έγινε γνωστό από την αστυνομία.

Δίκυκλο στο οποίο επέβαιναν, πιθανότατα, δύο άτομα πέρασε μπροστά από το Ινστιτούτο και ένας από τους επιβαίνοντες πέταξε μπουκάλι με μαύρη μπογιά που έσκασε στον τοίχο με αποτέλεσμα να βάψει μέρος της πρόσοψης.

Το δίκυκλο στη συνέχεια απομακρύνθηκε με ταχύτητα ενώ από την αστυνομία γίνεται έρευνα για τον εντοπισμό και τη σύλληψη των δραστών.

ΑΠΕ-ΜΠΕ